Jabarkan Perang Dunia II dari Salib Besi dalam bahasa melayu

Meskipun sudah dikenali lama, pingat Iron Cross ini menjadi semakin bertambah popular setelah meletusnya Perang Dunia II. Adolf Hitler memperbaharui semula Iron Cross pada tahun 1939 sebagai satu pingat kepahlawanan Jerman (bukannya Prusia) dan meneruskan tradisi penggunaannya melalui beberapa darjah. Dari segi undang-undang, ia berdasarkan enakmen 1 September 1939 Verordnung über die Erneuerung des Eisernen Kreuzes (Peraturan bagi Pengenalan Semula Salib Besi). Iron Cross Perang Dunia II telah dibahagikan kepada tiga tingkat utama dengan Knight Cross berada ditengah, Iron Cross dibawah dan Grand Cross diatas sekali. Knight Cross menggantikan Pour le Merite Prusia atau dikenali sebagai "Blue Max". Hitler tidak mempedulikan Pour le Merite, kerana ia adalah darjah kebesaran Prusia yang hanya boleh dikurniakan pada pegawai sahaja.